176+Worksheet+2

Ivica Zdraveski 176 2013-2014 Worksheet 2

ИКТ во образованието

// Јас како Корисник //
 * Како и повеќето училишта, средното техничко припаѓаше во категоријата на „средна технологија“. Комјутерите во својата настава ги користеа само оние професори кои имаа познавања од истите. На пример по практична настава, во втора година го изучувавме Front Page за правење на веб страни, и како задача и основа за оценување ни беше направената веб страна која што ја правевме на часовите како и дома. Исто така еден од поинтересните часови беше предметот по техничко цртање каде што професорот ни даваше пластични предмети во различни форми и од истите во AutoCAD да ги нацртаме во половина пресек или четвртина.

// Јас како Посматрач //
 * Од сите предмети што ги имавме, практичната настава според мене беше најкорисна и најинтересна. Со неа научивме и видовме како на компјутер се програмираат релиња, временски прекинувачи, механички раце и слично, кои што се користат во индустриските процеси за производство. Иако ова беше супер, сепак ова не требаше тука да застани. Професорот како претставник од училиштето за време на летниот период требаше да се договори со неколку фирми, фабрики за распределување на учениците, кои што би поминале извесен период преку летото во истата со цел да се запознаат со автоматското управување во поголем размер.

// Јас како Експерт //
 * Во последната година од средното образование по предметото Процесно управување во второто полугодие за прв пат почнавме да посетуваме фабрики каде што процесот на производство беше автоматизиран. Ги посетивме Управната зграда на ЈП Стрежево, Битолската Пивара и Квасарата. Би било добро по истиот предмет да се направеше еден видео проект каде што одредена група на ученици подетално би го истражила водоснабдувањето во Битола со дозвола од ЈП Стрежево за користење и пристап до одредени документи и квалификуван персонал кој што би им објаснил на учениците начинот на контрола на водата и програмите кои тие ги користат за истата. Исто така можно е да се сними некој процес на отворање и затворање на брани, вентили, за испуштање на вишок вода од акумулационите системи и целиот проект би се снимил во едно кратко видео од 10-20 минути каде учениците, професорот и персоналот од ЈП Стрежево презентираат одредени делови, и истото да се постави на училишната веб страна. Од аспект на 4-те столбови на технологија, училиштето треба да има дигитална камера, софтвер за едитирање на видео и соодветен компјутер како и веб страна. На овој начин училиштето повеќе ќе ја ангажира заедницата а со тоа и родителите ќе бидат повеќе запознаени со активностите на истото.

...Worksheet 1 - Home - Worksheet 3...